Suur-Ameerika tänav

Suur-Ameerika tänav on tänav Tallinnas Kesklinna linnaosas Tõnismäe, Uue Maailma ja Kassisaba asumis.http://www.eki.ee/knab/tallinn1.htm 

Tänav algab Pärnu maanteelt, ristub Toom-Kuninga, Koidu ja Endla tänavaga ning lõpeb Luise tänaval. Suur-Ameerika tänav on ligukaudu 850 meetri pikkune. Suur-Ameerika tänava hoonete vahelt suundub põhja poole Tõnismäele Õllepruuli tänav.

Samas lähedal paiknevad ka Kesk-Ameerika tänav ja Väike-Ameerika tänav.

Ajalugu
Tänav sai 1877. aastal nime 18. ja 19. sajandil Suur-Ameerika tänava ja Pärnu maantee nurgal asunud võõrastemaja-kõrtsi America (Ameerika) järgi. Saksakeelne nimekuju oli Grosse Amerikastrasse ja venekeelne Большая Американская улица. On esinenud ka nimekuju Ameerika tänav.

1939. aastal sooviti tänava nime vahetada Raja tänavaksRida Tallinna tänavaid ümberristimisele, Päewaleht, nr. 110, 23 aprill 1939.

27. juuni 1950 sai tänava nimeks Komsomoli tänav.Aleksander Kivi. Tallinna tänavad, 1972, lk. 53 Oma ajaloolise nime sai tänav tagasi 18. oktoobril 1991.Päring kohanimeandmebaasist. Eesti kohanimed

9. märtsil 1944 toimunud Tallinna pommitamise tagajärjel hävis suur osa Suur-Ameerika tänava omaaegsest hoonestusest. Väike-Ameerika ja Suur-Ameerika tänava omaaegne ristumiskoht asus aga nüüdisaegsest tublisti rohkem Tõnismäe poole, pärast sõda ehitatud Pärnu maantee 48 viiekorruselise elumaja kohal. Enne Teist maailmasõda kulges Suur-Ameerika tänav siis Tõnismäe tänava otsast risti üle 1950. aastate lõpus ehitatud Tõnismäe reaalkooli hoone ala. Omaaegsest Suur-Ameerika tänava algusest on säilinud Pärnu maantee uute majade hoovis vaid elumaja aadressiga Suur-Ameerika 4Jaak Juskega kadunud Eestit avastamas: Laidoneri villa ja Õllepruuli tänava lugu, forte.delfi.ee, 20.08.2016. 

2015 suvel sai Suur-Ameerikast esimene tänav Tallinnas, kuhu on paigaldatud valgusfoor, kus on võimalik tuli puldist roheliseks muuta ehk liiklus vajadusel seisata, ning need puldid on antud üksnes kiirabi sõidukitesse. Foor asub Suur-Ameerika ja Toom-Kuninga ristil kiirabi tugikeskuse juures.

Hoonestus
pisi|Haridus- ja Teadusministeeriumi, Justiitsministeeriumi, Majandus- ja Kommunikatsiooniministeeriumi, Rahandusministeeriumi ja Sotsiaalministeeriumi ühishoone Suur-Ameerika 1
pisi|Vaade Pärnu maantee ristmikule ja Suur-Ameerika tänavale Swedbanki hoonest
 Suur-Ameerika 1, ministeeriumite ühishoone ("Superministeerium"). Varem asus sel aadressil Ülo Ilvese projekteeritud ja 1978. aastal valminud büroohoone, mis oli enne selle lammutamist 2016. aastal Rahandusministeeriumi kasutuses;
 Suur-Ameerika ja Pärnu maantee 50 nurgahoone, Tallinna Tõnismäe Reaalkool
 Suur-Ameerika 3, Lastestaadion; praegu lammutatud
Suur-Ameerika 12, büroohoone
 Suur-Ameerika 14 asusid Lastestaadioni tenniseväljakud, praegu parkimisala
 Suur-Ameerika 14a, Tuvi park;
 Suur-Ameerika 18, 1928. aastal Herbert Johansoni projekteeritud eramuLeele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 40. Algselt Ado Anderkopi villaks ehitatud hoones tegutseb alates 2015. aasta kevadest Tallinna Kiirabi tugikeskus, kus paikneb kolm kiirabibrigaadi ja üks kiirabi arstibrigaad. Varem on seda hoonet kasutanud ka teised meditsiiniasutused (mh Ida-Tallinna Keskhaigla Diagnostikakeskus);
 Suur-Ameerika 18a, Erich Jacoby projekteeritud funktsionalistlike joontega elamu, mis valmis 1929. aastal. 2019 alguse seisuga tegutsevad hoones apteek ja arstlik perenõuandla;
 Suur-Ameerika 22, korterelamu
 Suur-Ameerika 35, korterelamud. Need kaks 1956. aastal ehitatud neljakorruselist stalinistlikku kivimaja moodustavad esindusliku ansambli;
 Suur-Ameerika 37, korterelamu
 Suur-Ameerika 49, Neste automaattankla.

 Fotod 

Viited

Välislingid

  "Hüvasti, plaanikomitee! Tere, superministeerium" Postimees, 9. märts 2015

Kategooria:Kesklinna linnaosa tänavad
Kategooria:Tõnismäe